PolyAgent/wiki_georgian_en_parallel_20231101 huggingface dataset:
Hewlett-Packard

Hewlett-Packard
ჰიულეტ-პაკარდი (The Hewlett-Packard Company) ან უბრალოდ HP, იყო ამერიკული კორპორაცია, საოფისე და სამედიცინო აპარატურის მწარმოებელი ლიდერი მსოფლიო ბაზარზე. მდებარეობდა პალო-ალტო-ში, კალიფორნიაში.
2015 წლის 1 ნოემბერს კომპმანია გაიყო ორ ნაწილად: ერთს დაერქვა HP Inc ხოლო მეორეს - Hewlett Packard Enterprise.
კომპანიის ისტორია
დაარსება
ვილიამ (ბილ) ჰიულეტმა და დევიდ (დეივ) პაკარდმა ერთად დაამთავრეს ელექტრონული საინჟინრო-სამშენებლო ტექნიკის უნივერსიტეტი 1934 წელს. კომპანიამ დაარსება დაიწყო პალო-ალტოსთან მდებარა პატარა ავტოფარეხში .
პარტნიორობა ოფიციალურად გაფორმდა და კომპანია დაარსდა 1939 წლის 1 იანვარს, 538 აშშ დოლარის დაბანდებით . ჰიულეტი და პაკარდი მონეტას ისროდნენ იმის გადასაწყვეტად, თუ რომელი სახელი დაერქმიათ კომპანიისთვის: ჰიულეტ-პაკარდი თუ პაკარდ-ჰიულეტი. პაკარდმა მოიგო, მაგრამ საბოლოოდ მაინც მათ თავიანთ ელექტრონულ საწარმოს ”ჰიულეტ-პაკარდი კომპანია” დაარქვეს.
HP გაერთიანდა 1947 წლის 8 აგვისტოს, და საზოგადოებაში გავიდა 1957 წლის 6 ნოემბერს.
თავდაპირველად ისინი ბევრ პროექტზე მუშაობდნენ. მათი პირველი ფინანსურად ყველაზე წარმატებული პროდუქცია იყო აუდიოსისტემების სატესტირებელი ხმოვანი გენერატორი Model 200A, რომელიც შეისყიდა უოლტ დისნეის სტუდიამ თითოეული 71.50 აშშ დოლარად.
კომპანიის წარმატებები
1966 წელს შეიქმნა ჰიულეტ-პაკარდის პირველი კომპიუტერი. 1970-იან წლებში, კომპანიის მეინფრეიმები კონკურენციას უწევდნენ IBM-ის წარმოების ანალოგიურ მანქანებს. თანამედროვე ტექნოლოგიების განვითარების მიზნით, 1997 წელს შეიქმნა სპეციალური განყოფილება Hewlett-Packard Laboratories, რომელშიც ინვესტიციის სახით ჩაიდო 3 მილიარდი დოლარი. 2002 წელს კომპანია გაერთიანდა კომპანია კომპაკთან (Compaq), რის შედეგადაც მსოფლიოში მოიპოვა პერსონალური კომპიუტერების გაყიდვების ლიდერის სტატუსი. 2005 წლის მონაცემებით, კორპორაციის წლიურმა ბრუნვამ 86 მილიარდ აშშ დოლარს გადააჭარბა, ხოლო 2014 წლის მონაცემებით - $111 მილიარდს გაუტოლდა.
წარმოებული პროდუქცია
პრინტერები
შავ–თეთრი ლაზერული პრინტერები – HP LaserJet
ფერადი ლაზერული პრინტერები – HP Color LaserJet
ფერადი ჭავლური პრინტერები HP DeskJet და HP Photosmart
მრავალფუნქციონალური მოწყობილობები – HP OfficeJet და HP PSC
სკანერები
HP ScanJet
ციფრული კამერები
HP Photosmart
პორტატული ჯიბის კომპიუტერები
HP iPAQ
HP Lx
HP Jornada
HP OmniGo
ნოუთბუკები
HP Pavilion
Compaq Presario
HP Compaq nx
HP Compaq nc
HP Compaq nw
პერსონალური კომპიუტერები
HP Pavilion
HP Kayak
HP Vectra
HP Brio
HP Compaq
HP Workstation
სერვერები
HP ProLiant ML
HP ProLiant DL
HP ProLiant BL
HP 9000
HP AlphaServer
სქოლიო
რესურსები ინტერნეტში
კომპანიის ოფიციალური საიტი
HP-ს გამომთვლელების მუზეუმი
აშშ-ის კომპანიები
კომპიუტერების მწარმოებელი კომპანიები
ტრანსნაციონალური კომპანიები
Hewlett-Packard
კომპიუტერული კომპანიები ამერიკის შეერთებულ შტატებში
ნეტბუქების მწარმოებლები
ამერიკული სავაჭრო მარკები
ბარძრუნი

ბარძრუნი — სოფელი სომხეთში, ვაიოცძორის პროვინციაში. მდებარეობს ზღვის დონიდან 1 950 მეტრზე. 2008 წლის მონაცემებით, მოსახლეობა 393 ადამიანს შეადგენდა, სიმჭიდროვე 16 ადამიანი კმ²-ზე. ფართობი 24.46 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
ვაიოცძორის პროვინციის სოფლები
Camponotus punctiventris

Camponotus punctiventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ენდრიუ

ენდრიუ — ქალაქი აშშ-ში. მდებარეობს აიოვის შტატში, ჯექსონის ოლქში. 2010 წლის მონაცემებით ქალაქის მოსახლეობა შეადგენს 434 კაცს.
იხილეთ აგრეთვე
აიოვის ქალაქების სია
აიოვის ქალაქები
ბარი (ერთეული)

ბარი (ერთეული)
ბარი (სიმძიმე), წნევის სისტემგარეშე ერთეული, რომელიც 105 ნ/მ² ტოლია. ეს სიდიდე ეკვივალენტურია 750,08 მმ სიმაღლისა და 0 °C ტემპერატურის მქონე ვერცხლისწყლის სვეტის წნევისა ზღვის დონიდან 45° განედზე (g=980,629 სმ/წმ²). 1 ბარი=106დნ/სმ²=0,1 მეგნ/მ² (ზუსტად)=1,01972 ატ. მეტროლოგიაში ატმოსფერული წნევის გასაზომად ხშირად იხმარება წილობითი ერთეული — მილიბარი, რომელიც 0,001 ბარის ანუ 0,986923•10-3 ატმ ტოლია.
ლიტერატურა
წნევის საზომი ერთეულები
ბოსნიისა და ჰერცეგოვინის ეროვნული საუნივერსიტეტო ბიბლიოთეკა

ბოსნიისა და ჰერცეგოვინის ეროვნული საუნივერსიტეტო ბიბლიოთეკა (შემოკლებით NUBBiH; არაოფიციალურად Vijećnica) — ბოსნიისა და ჰერცეგოვინის ეროვნული წიგნსაცავი, რომელიც სარაევოში, ქალაქის რატუშის ყოფილ შენობაში მდებარეობს. სარაევოს რატუშა ნეომავრიტანულ სტილში დააპროექტა ჩეხმა არქიტექტორმა კარელ პარეკმა 1891 წელს, თუმცა მან პირადად შეწყვიტა ამ პროექტზე მუშაობა ბარონ ბენიამინ კალაის პირადი წყენის გამო. მშენებლობის დასრულების შემდეგ ეს ნაგებობა სარაევოს ყველაზე დიდი შენობა იყო და რატუშის ფუნქციას ასრულებდა.
ნაგებობის ისტორია
ალექსანდერ ვიტეკმა, ვინც მუშაობდა პროექტზე პარეკის შემდეგ, 1893 წელს ჯანმრთელობის მდგომარეობის გამო ვეღარ მოახერხა პროექტზე მუშაობის გაგრძელება და მომდევნო წელს გრაცში გარდაიცვალა. პროექტი ჩირილ ივეკოვიჩმა დაასრულა 1894 წელს. მშენებლობა 984 ათასი კრონა დაჯდა. შენობა ოფიციალურად გაიხსნა 1896 წლის 20 აპრილს და გადაეცა სარაევოს ქალაქის საბჭოს, რომელმაც დაიკავა იგი 1949 წლამდე. სწორედ ამ შენობასთან მოკლეს ფრანც ფერდინანდი, რაც შემდგომ პირველი მსოფლიო ომის დაწყების მიზეზი გახდა. 1949 წლიდან შენობა ეროვნულ საუნივერსიტეტო ბიბლიოთეკას მიეკუთვნა.
ბიბლიოთეკის ისტორია
სარაევოს ბიბლიოთეკა, როგორც ბოსნიური წერილობითი წყაროების ცენტრალური საცავი და ბალკანეთის ერთ–ერთი მნიშვნელოვანი კულტურული ცენტრი, უმდიდრეს საცავს ფლობდა. აქ იყო მილიონნახევარი სხვადასხვა წერილობითი დოკუმენტი, მათ შორის 155 ათასამდე უნიკალური წიგნი და ხელნაწერი, გაზეთებისა და სხვა პერიოდული გამოცემების ნომრები, წიგნების ეგზემპლარები, ასევე ქვეყნის ეროვნული არქივი და სარაევოს უნივერსიტეტის კოლექციაც.
დაბომბვა
1992 წლის 25 აგვისტოს, ქალაქის ალყისას, სერბულმა არტილერიამ ცეცხლგამჩენი ჭურვებით დაბომბა ბიბლიოთეკა. ბიბლიოთეკის თანამშრომლები და სარაევოს მოქალაქეები ეცადნენ ცეცხლის ჩაქრობას და ხელნაწერების გადარჩენას, მაგრამ სერბი სნაიპერების ცეცხლქვეშ მოყვნენ. მათგან ერთი ადამიანი – აიდა ბუტუროვა – დაიღუპა ამ მცდელობისას.
დანაკარგი ძალიან დიდი იყო – 5 263 ხელნაწერი არაბულად, სპარსულად, ივრითსა და არებიცაზე შესრულებული, 7 ათასამდე ოსმალური პერიოდის დოკუმენტი, ბოსნიის ხუთსაუკუნოვანი ისტორიის პირველწყაროები, მეცხრამეტე საუკუნის დოკუმენტაციის დიდი ნაწილი და სხვა.
აღდგენა
კოლექციაში შემავალი წიგნებისა და სხვა დოკუმენტები უმრავლესობა დაიწვა ან დაზიანდა, შენობა კი თითქმის მთლიანად გაანადგურა ხანძარმა. მისი აღდგენა ოთხ ეტაპად მოხდა. პირველი ეტაპი ომისშემდგომ ბოსნიაში ავსტრიის დაფინანსებით განხორციელდა (1996 – 1997). მეორე ეტაპი ევროკომისიის დაფინანსებით განხორციელდა (2000 – 2004). მესამე ეტაპი დასრულდა 2012 წლის სექტემბერში და 4,6 მლნ კონვერტირებადი მარკა დაჯდა. მესამე ეტაპის დასრულების შემდეგ შენობის გარეგნული პირველსახე თითქმის აღდგენილი იყო. მეოთხე ეტაპმა 2013 წლის ბოლოს დასრულდა და მისმა ხარჯმა 14 მლნ კონვერტირებადი მარკა შეადგინა. შენობა სრულად აღდგა როგორც გარედან, ასევე შიგნიდან. განადგურებული სკულპტურები და არქიტექტურული ნიუანსები აღადგინეს შემორჩენილი ცნობების წყალობით.
ხელახალი გახსნა
2014 წლის 9 მაისს შენობა ხელახლად გაიხსნა საზეიმოდ, გახსნაზე უკრავდა სარაევოს ფილარმონიის ორკესტრი და ვედრან სმაილოვიჩი, რომელიც მსოფლიოში ცნობილი გახდა დაბომბილ ბიბლიოთეკაში გადაღებული სურათიდან. ბოსნიელ სერბთა წარმომადგენლები გახსნას არ დასწრებიან.
სქოლიო
ბიბლიოთეკები
ბოსნია და ჰერცეგოვინა
გარდაბნის აღკვეთილი

გარდაბნის აღკვეთილი — დაცული ტერიტორია გარდაბნისა და მარნეულის მუნიციპალიტეტების საზღვარზე, თბილისიდან 39 კილომეტრში, აზერბაიჯანის საზღვართან. აღკვეთილი დაარსდა 1996 წელს. მისი ფართობი 3 484 ჰექტარია.
გარდაბნის აღკვეთილი ამ ტერიტორიაზე არსებულ ტყის კორომთა შენარჩუნების, მათი მდგომარეობის გაუმჯობესებისა და იქ მობინადრე ფაუნის წარმომადგენელთა დაცვის მიზნით შეიქმნა.
ფლორა
გარდაბნის აღკვეთილის ფლორის მთავარი სიმდიდრეა ჭალის ტყეები, რომლის მთავარი ხე-მცენარეებია: ხვალო, ოფი, წნორი, მთრთოლავი ტირიფი, ჭალის მუხა, თელა და პატარა თელადუმა. ქვეტყეში იზრდება კუნელი, დატოტვილი იალღუნი, შინდანწლა და ქაცვი, ლიანებიდან გვხვდება: კატაბარდა, ღვედკეცი და სვია.
ფაუნა
გარდაბნის აღკვეთილში ხერხემლიანების, კერძოდ, თევზების 21 სახეობა, ამფიბიების 4 სახეობა, რეპტილების 4 სახეობა, ფრინველების 135 სახეობა და ძუძუმწოვრების 26 სახეობა ბინადრობს, რაც ბიომრავალფეროვნების მაღალ დონეზე მიუთითებს.
გარდაბნის დაცულ ტერიტორიაზე ჯერ კიდევ გვხვდება კეთილშობილი ირემი, რომელიც საქართველოს “წითელ ნუსხაშია” შეტანილი.
ისტორიული ძეგლები
გარდაბნის აღკვეთილი, ქვემო ქართლში მდიდარი ისტორიული წარსულის მხარეში მდებარეობს. აღკვეთილის სიახლოვეს აღმოჩენილია ენეოლითის - ადრინდელი ბრინჯაოს ხანის ნამოსახლარები, გათხრილია შუა ბრინჯაოს ხანის ეპოქის სამარხები, ნაპოვნია გვიანდელი ბრინჯაოს და ადრინდელი რკინის ეპოქის ძეგლები. გარდაბნის აღკვეთილთან ახლოს მდებარე ისტორიულ ძეგლთა შორის ყველაზე გამორჩეული უდავოდ დავით-გარეჯის სამონასტრო კომპლექსია. საუკუნეების მანძილზე დავით გარეჯის გარშემო უსიცოცხლო და უწყლო ივრის ზეგანზე მრავალი დიდი და პატარა მონასტერი გაჩნდა, ხოლო ეს ადგილები საქართველოს სულიერების კერად, მწიგნობრობის და კედლის მოხატულობის ცენტრად იქცა. დავით გარეჯის მონასტრებიდან ერთ-ერთი ყველაზე მნიშვნელოვანი – ბერთუბანი დღეს აზერბაიჯანის ტერიტორიაზე მდებარეობს. დავითის ლავრა, უდაბნო, ნათლისმცემელი, ვერანგარეჯა, ჩიჩხიტური, დოდოს რქა, თეთრი სენაკები. ეს დიდ სამონასტრო კომპლექსში შემავალი, შესანიშნავ პეიზაჟებში ჰარმონიულად ჩამჯდარი ძეგლებია, რომლებიც მრავალად იზიდავს დამთვარიებლებს და მორწმუნეებს. დავითგარეჯაში განვითარებულია ტურიზმი.
იხილეთ აგრეთვე
საქართველოს დაცული ტერიტორიები
რესურსები ინტერნეტში
დაცული ტერიტორიების სააგენტო:გარდაბნის აღკვეთილი
საქართველოს აღკვეთილები
სოხუმის რესპუბლიკური სტადიონი

სოხუმის რესპუბლიკური სტადიონი — მდებარეობს აფხაზეთის ქალაქ სოხუმში, იგი არის აფხაზეთისა და ნარტ სოხუმის საშინაო არენა. სტადიონზე ეტევა 2 000 ადამიანი.
ისტორია
1978 წელს სტადიონზე ჩატარდა სსრ-ის ჩემპიონატის შეხვედრა: სპარტაკი-ცსკა. მატჩი დასრულდა ანგარიშით 1-1, სტადიონი მასპინძლობს ე. წ. აფხაზეთის ჩემპიონატს და ე. წ. აფხაზეთის ნაკრების თამაშებს.
ოხტირკა

ოხტირკა, ახტირკა — ქალაქი უკრაინაში. მდებარეობს სუმის ოლქში. 2013 წელს ქალაქის მოსახლეობა 49349 კაცს შეადგენდა.
სქოლიო
სუმის ოლქის ქალაქები
კამენ-დოლი

კამენ-დოლი — სოფელი ჩრდილოეთ მაკედონიაში, როსომანის თემში (ვარდარის რეგიონი). მდებარეობს ზღვის დონიდან 148 მეტრზე. 2002 წლის მონაცემებით, მოსახლეობა 91 ადამიანს შეადგენდა.
იხილეთ აგრეთვე
ვარდარის რეგიონი
როსომანის თემი
სქოლიო
როსომანის თემის სოფლები
502

502
მოვლენები
სპარსელთა ურდო შემოესია ქართლს
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ამალარიხი — ვესტგუთების მეფე. (გ. 531)
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ვახტანგ I გორგასალი — ქართლის მეფე
Чч

Чч, чч — კირილური დამწერლობის დიგრაფი. გამოიყენება აღულური, ლაკური, თაბასარანული ენებში.
კირილური დიგრაფები
9 (2009 წლის ფილმი)

9 (2009 წლის ფილმი)
9 — 2009 წლის ამერიკული ანიმაციური ფილმი. მისი რეჟისორები არიან ტიმ ბარტონი და ტიმურ ბეკმამბეტოვი. ფილმის პერსონაჟების როლებს ახმოვანებენ: ელაიჯა ვუდი, ჯენიფერ კონელი, კრისპინ გლოვერი, მარტინ ლანდაუ და კრისტოფერ პლამერი. ფილმი სამგანზომილებიანი ანიმაციის ტექნიკით არის შექმნილი და ეფუძნება 2005 წლის მოკლემეტრაჟიან სიუჟეტს 9.
რესურსები ინტერნეტში
ამერიკული ანიმაციური ფილმები
2009 წლის ანიმაციური ფილმები
დატირება

დატირება — ქართული ზეპირსიტყვიერების ჟანრი, მიცვალებულის ტირილით გლოვა, მოთქმა-გოდება. სამგლოვიარო ცერემონიალის აუცილებელი ელემენტია; გადმოსცემს გარდაცვლილის ცხოვრებისა და მოღვაწეობის გარკვეულ ეპიზოდებს, მისი ახლობლების მწუხარებას. დატირება სრულდება ლექსის სახითაც. მისი სახეობებია: მოთქმა, ხმით ტირილი, ძახილით ტირილი, მოხსენიება.
ლიტერატურა
სიხარულიძე ქ., ქართული ხალხური საგმირო პოეზიის საკითხები, ნაწ. 1, თბ., 1970;
;
ქართული ფოლკლორი
ზახარივკა (ივანივკის თემი)

ზახარივკა (ივანივკის თემი)
ზახარივკა — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 94 კაცს შეადგენდა.
რესურსები ინტერნეტში
სოფლის ამინდი
ჰენიჩესკის რაიონის სოფლები
ოლიმპიისკი

ოლიმპიისკი
სპორტული კომპლექსი (სკ) „ოლიმპიისკი“ — ევროპაში უდიდესი დახურული სპორტული კომპლექსი, რომელიც მდებარეობს ქალაქ მოსკოვში, ოლიმპიურ გამზირზე; მეტროსადგურ „პროსპექტ მირა“-სთან ახლოს. კომპლექსი აშენებულია 1980 წელს იმ ადგილას, სადაც ადრე სტადიონი „ბურევესტნიკი“ მდებარეობდა.
რესურსები ინტერნეტში
სპორტკომპლექსის საინფორმაციო საიტი
რუსეთის სტადიონები
საკონცერტო დარბაზები
დანაიერი

დანაიერი — სოფელი აზერბაიჯანში, გოიგოლის რაიონში.
რესურსები ინტერნეტში
გოიგოლის რაიონის სოფლები
თავისუფლების ზარი

თავისუფლების ზარი
თავისუფების ზარი — ზარი, რომელიც მდებარეობს აშშ-ში, ქალაქ ფილადელფიაში, პენსილვანიის შტატში და წარმოადგენს აშშ-ის ისტორიაში დიდი ბრიტანეთისგან დამოუკიდებლობისათვის ბრძოლის მთავარ სიმბოლოს. ამ ზარის რეკვამ მოუწოდა ფილადელფიის მცხოვრებლებს 1776 წელს მეორე კონტინენტურ კონგრესზე მიღებული დამოუკიდებლობის დეკლარაციის გახმოვანებაზე.
ზარი დაახლოებით 943 კგ-ს იწონის, მისი პერიმეტრი 3,7 მ, ხოლო სიმაღლე 1 მეტრია. დამზადებულია სპილენძისა (70%) და თუთიის (25%) შენადნობისგან ლონდონში, კომპანია Whitechapel Bell Foundry-ის მიერ.
რესურსები ინტერნეტში
თავისუფლების ზარი
სქოლიო
აშშ-ის ისტორია
ფილადელფიის ღირსშესანიშნაობები
ესტონეთის საპარლამენტო არჩევნები (2007)

ესტონეთის საპარლამენტო არჩევნები (2007) — მეხუთე საპარლამენტო არჩევნები ესტონეთში. არჩევნები გაიმართა 2007 წლის 4 მარტს. ამ არჩევნებზე მცირედი უპირატესობით ესტონეთის რეფორმის პარტიამ გაიმარჯვა და რიიგიკოგუში 31 ადგილი მოიპოვა.
რესურსები ინტერნეტში
ესტონეთის 2007 წლის საპარლამენტო არჩევნების შედეგები
ესტონეთის საკანონმდებლო ორგანოს არჩევნები
2007 წლის არჩევნები
ვახტანგ გიორგობიანი

ვახტანგ გიორგობიანი
ვახტანგ ალექსის ძე გიორგობიანი (დ. 28 აგვისტო, 1914, თბილისი – გ. 28 თებერვალი, 1990, იქვე) — ქართველი გრაფიკოსი, საქართველოს დამსახურებული მხატვარი (1971).
ბიოგრაფია
1942 წელს დაამთავრა თბილისის სამხატვრო აკადემია (პედაგოგი იოსებ შარლემანი). 1954 წლიდან იქვე ეწეოდა პედაგოგიურ საქმიანობას (1970 წლიდან — პროფესორი). 1945 წლიდან მონაწილეობდა სამხატვრო გამოფენებში. გიორგობიანს ეკუთვნის პლაკატები: „ახალგაზრდობა, ჩვენი იმედი“ (1954), „1945–1985“ (მეორე მსოფლიო ომში გამარჯვების 40 წლისთავთან დაკავშირებით); იოსებ შარლემანის (1956), მოსე თოიძის (1956) პორტრეტები. მხატვრულად გააფორმა ნიკო ლორთქიფანიძის „რჩეული ნაწერები“ (1953), ლევან მენაბდის „სულხან-საბა ორბელიანი“ (1954), ირაკლი ჯორჯაძის „საქართველოს სამხედრო ხელოვნების ისტორია“ (1987). დახატა საქართველოს ხუროთმოძღვრული ძეგლები: „ანანურის ეკლესია“ (1983), „ტიმოთესუბნის ტაძარი“ (1985); შექმნა თემატური სურათები: „ჰიმნი საქართველოს“ (1950) და სხვ.
ლიტერატურა
რესურსები ინტერნეტში
დაბადებული 28 აგვისტო
დაბადებული 1914
გარდაცვლილი 28 თებერვალი
გარდაცვლილი 1990
ქართველი მხატვრები
თბილისში დაბადებულები
ვახტანგ
ბონ-ჟეზუს-და-ლაპა

ბონ-ჟეზუს-და-ლაპა — მუნიციპალიტეტი ბრაზილიაში, ბაიას შტატში. მდებარეობს ქვეყნის ჩრდილო-აღმოსავლეთ რეგიონში. მიეკუთვნება ვალი-სან-ფრანსისკუ-და-ბაიას მეზორეგიონს.
2010 წლის მონაცემებით, მოსახლეობა 63 508 ადამიანს შეადგენდა. ფართობი 3 951.425 კმ²-ია. მოსახლეობის სიმჭიდროვე 16.07 კმ²-ზე.
რესურსები ინტერნეტში
ბრაზილიის გეოგრაფიისა და სტატისტიკის ინსტიტუტი ,
მოსახლეობის აღწერის მონაცემები
ბაიას შტატის მუნიციპალიტეტები
კალიპე

კალიპე კიზიკელი (დ. ძვ. წ. 370 — გ. ძვ. წ. 300) — ძველი ბერძენი ასტრონომი.
კალიპემ დახვეწა ევკტემონის მიერ აღმოჩენილი უთანასწორობა წეკიწადის დროებს შორის. კალიპეს გაანგარიშებით გაზაფხულის ბუნიობიდან ზაფხულის მზებუდობამდე გადიოდა 94 დღე-ღამე, ზაფხულის მზებუდობიდან შემოდგომის ბუნიობამდე — 92 დღე-ღამე, შემოდგომის ბუნიობიდან ზამთრის მზებუდობამდე — 89 დღე-ღამე, ზამთრის მზებუდობიდან გაზაფხულის ბუნიობამდე — 90 დღე-ღამე.
კალიპემ შეცვალა ძველბერძნული კალენდრის მეტონის ციკლი, შეამცირა რა მეტონის ოთხწლიანი მეტონის ციკლი ერთი დღით, რის შედეგადაც 76 წელიწადში საშუალოდ გამოუვიდა 365,25 დღე-ღამე. კალიპეს ციკლის საშუალო წლიური სიდიდე უდრიდა ძვ. წ. 46 წელს მიღებული იულიუსის კალენდრის საშუალო წლიურ მნიშვნელობას.
ლიტერატურა
Паннекук А. История астрономии. М.: Наука, 1966.
Рожанский И. Д. История естествознания в эпоху эллинизма и Римской империи. М.: Наука, 1988.
Neugebauer O. History of ancient mathematical astronomy, v. 1-3. Berlin: Springer, 1975.
van der Waerden B. L. The Motion of Venus, Mercury and the Sun in Early Greek Astronomy. Archive for History of Exact Sciences, 26, 1982, p. 99-113.
van der Waerden B. L. Greek astronomical calendars II. Callippos and his calendar. Archive for History of Exact Sciences, 29, 1984, p. 115—124.
დაბადებული ძვ. წ. 370
გარდაცვლილი ძვ. წ. 300
ძველი ბერძენი ასტრონომები
ლა-ვირხინია

ლა-ვირხინია — ქალაქი და მუნიციპალიტეტი კოლუმბიაში, რისარალდის დეპარტამენტში.
2005 წლის მონაცემებით, მოსახლეობა 30.095 ადამიანს შეადგენდა. ფართობი 34 კმ²-ია.
იხილეთ აგრეთვე
რისარალდის დეპარტამენტი
რესურსები ინტერნეტში
statoids.com-ის მონაცემები
კოლუმბიის სტატისტიკის ეროვნული დეპარტამენტის 2005 წლის მონაცემები
რისარალდის დეპარტამენტის მუნიციპალიტეტები და ქალაქები
უღელი (საზოგადოება)

უღელი (საზოგადოება)
„უღელი“ — საქართველოდან საზღვარგარეთ სასწავლებლად წასული ახალგაზრდობის მიერ დაარსებული საზოგადოება. ჩამოყალიბდა 1873 წელს ციურიხში. საზოგადოების მიზანი იყო საზღვარგარეთმყოფი ქართველი მოსწავლე ახალგაზრდობის გაერთიანება, ევროპის სოციალური მოძრაობის, საზოგადოებრივი აზრისა და ლიტერატურის შესწავლა და პოპულარიზაცია საქართველოში, საერთოდ, კავკასიაში. 1873 წლის ნოემბრის თვეში ციურიხის „უღელის“ წევრთა უმრავლესობა ჟენევაში გადავიდა და იქ ჩამოაყალიბა ჟენევის „უღელი“, რომელმაც 1876 წლამდე იარსება. მალე მათ შეუერთდნენ ქართველი ხალხოსანი რევოლუციონერები. „უღლის“ მესვეურები იყვნენ გიორგი წერეთელი, ნიკო ნიკოლაძე და სერგეი მესხი. „უღლის“ ყველა წევრის ოცნება იყო სამშობლოს განთავისუფლება, რის გამოც ცდილობდნენ კონტაქტის დამყარებას სხვა ქვეყნების ეროვნულ-განმათავისუფლებელ მოძრაობასთან. ისინი აიდეალებდენ სახელმწიფოებრიობის რესპუბლიკურ ფორმას. აქტიურად სწავლობდნენ სოციალისტურ იდეებს, ეცნობოდნენ I ინტერნაციონალური სექციის მუშაობას და მონაწილეობდნენ მის კრებებში. დიდ ყურადღებას უთმობდნენ ლიტერატურულ კრიტიკას და ესთეტიკას. ხელს უწყობდნენ ქართულ ლიტერატურაში ევროპული მხატვრული კულტურის ათვისებას. მათვე შეიმუშავეს ქართული სკოლებისათვის სახელმძღვანელოების შედგენის გეგმა და ჩამოაყალიბეს მთარგმნელთა კომისია.„უღელმა“ მნიშვნელოვანი როლი შეასრულა რუსულ და ევროპულ ცივილიზაციასთან ქართული კულტურის შემოქმედებით დაკავშირებაში.
ლიტერატურა
აბზიანიძე გ., ნარკვევები XIX საუკუნის ქართული საზოგადოებრივი აზროვნების ისტორიიდან, თბ., 1959;
ქართული დიასპორა
პიპა ქვენიფნეველი

პიპა ქვენიფნეველი — XIV საუკუნის პირველი ნახევრის ქვეიფნეველთა (ქსნის ერისთავთა) საგვარეულოს წარმომადგენელი, გიორგი ბრწყინვალის თამამებრძოლი, დიპლომატი.
პიპა ქვენიფნეველი იყო წარმომადგენელი ქვეიფნეველ ერისთავთა ფეოდალური საგვარეულოსი, რომელიც XIII საუკუნის დასასრულიდან მოყოლებული, XIV-XV საუკუნეების განმავლობაში მნიშვნელოვან თანამდებობებს ფლობენ სამეფო კარზე და აქტიურად მონაწილეობენ პოლიტიკურ პროცესებში. XVI საუკუნიდან თავიანთი სამფლობელო მხარის მიედვით ქვენიფნევლები ქსნის ერისთავებად იწოდებიან.
ლიტერატურა
ჟამთააღმწერელი, ქართლის ცხოვრება, ს. ყაუხჩიშვილის გამოც. თბილისი, 1959.
ქვენიფნეველები
Lasioglossum verae

Lasioglossum verae — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1986 წელს.
იხილეთ აგრეთვე
Lasioglossum-ის სახეობების სია
სქოლიო
verae
Akhaltsikheli

Akhaltsikheli (pl. Akhaltsikhelebi, ახალციხელები) were a Georgian noble family prominent in the end of the 12th to the mid-13th centuries. Their name came from the city of Akhaltsikhe, their original fiefdom.
They branched out from the Toreli (Thoreli) ducal family towards the end of the 12th century and through loyal service to the Georgian crown acquired more lands including those ruled by their kinsmen from the Thoreli house. As a result of the Khwarezmian and Mongol invasions, the family declined, lost their possessions to other noble families, and virtually became extinct by the end of the 13th century.
The most prominent of them were:
Shalva of Akhaltsikhe
Ivane of Akhaltsikhe (died 1225), Shalva's brother, prominent military commander who was appointed governor general of Kars in 1205/1206 and granted the titles of Atabek and Amira. He was killed by the Khwarezmians in the Battle of Garni.
Pharadavla of Akhaltsikhe (died 1244), Shalva's son; He fled to the Seljuk Sultanate of Rûm when the Mongols took control of Georgia, and joined the army of sultan Kaykhusraw II. Together with another refuge from Georgia, Dardin Sharvashisdze, he commanded Georgian auxiliaries at the Battle of Köse Dağ in 1243 where the Seljuk Turks were crushed by the Mongol commander Bayju. Sharvashisdze was killed in action, and the sultan later had Pharadavla assassinated.
References
Shoshiashvili, N. History of the Toreli feudal house and Shota Rustaveli. In: Shota Rustaveli, Tbilisi, 1966 (Georgian)
Georgian-language surnames
Noble families of Georgia (country)
People from Akhaltsikhe
Calimete

Calimete is a municipality and town in the Matanzas Province of Cuba. It was founded in 1867 by José Antonio Castañeda.
Demographics
In 2004, the municipality of Calimete had a population of 29,736. With a total area of , it has a population density of .
See also
Municipalities of Cuba
List of cities in Cuba
References
External links
Populated places in Matanzas Province
ძურძნის ეკლესია

ძურძნის ეკლესია — ნაეკლესიარი ისტორიულ პალაკაციოს სოფელ ძურძნაში, თანამედროვე ქალაქი ჩილდირი, ჩილდირის რაიონი, არდაჰანის პროვინცია, თურქეთი.
ისტორია
1902 წელს ექვთიმე თაყაიშვილმა არქეოლოგიური ექსპედიციის ფარგლებში მოინახულა ძეგლი. მის დროს შემორჩენილი იყო მხოლოდ საძირკველი და აქა-იქ მიმოფანტული დიდი საფლავის ქვები.
2019 წელს ძეგლის აღსაღწერად გასულმა ტაო-კლარჯეთის ძეგლების საკვლევმა ჯგუფმა მოინახულა ქალაქის დასავლეთ ნაწილში მდებარე ადგილი, სადაც ადგილობრივი მოსახლეობის გადმოცემით იდგა ლიტერატურაში ცნობილი ტაძარი და მიუთითეს მისი მდებარეობის ადგილი. ექსპედიციამ ადგილზე ვერანაირი არტეფაქტი ვერ აღმოაჩინა. ძეგლის ადგილას ამჟამად საცხოვრებელი სახლია განთავსებული.
ლიტერატურა
Материалы по археологии Кавказа, собранные экспедициями Московского археологического общества, Вып. 12. - 1909
ქართული ეკლესია-მონასტრები კოლა-არტაანში
ქართული არქიტექტურული ძეგლები საზღვარგარეთ
ძილისპირული

ძილისპირული — ამერიკელი მწერლის, ჩაკ პალანიკის, საშინელებათა ჟანრის სატირული რომანი, გამოქვეყნდა 2002 წელს. წარდგენილი იყო ბრემ სტოკერის პრემიაზე.
სიუჟეტი
რომანის პროტაგონისტია გაზეთის რეპორტიორი კარლ სტრიტორი. იგი იკვლევს, რამ გამოიწვია ჩვილი ბავშვების სიკვდილიანობა დროის მცირე მონაკვეთში და მალევე არკვევს, რომ ყველა გარდაცვლილ ბავშვს სიკვდილის წინა ღამეს ძილის წინ ერთი ლექსი წაუკითხეს. კარლი კვალს მიჰყვება და ერთ-ერთ „მკვლელ“ მშობელთან ერთად ცდილობს გაანადგუროს იმ წიგნის ყველა ეგზემპლარი, რომელშიც ეს ლექსია დაბეჭდილი.
რესურსები ინტერნეტში
Official website
The official "Lullaby" Kickstarter campaign
2002 წლის რომანები
XXI საუკუნის ამერიკული რომანები
ნოსობი

ნოსობი — მდინარის მშრალი კალაპოტი სამხრეთ ნამიბიაში, ბოტსვანისა და სამხრეთ აფრიკის რესპუბლიკის კალაჰარის რეგიონში. სიგრძე 740 კილომეტრია. წყალი ბოლოს 1989 წელს ჩადგა.
დინება
სათავეს იღებს ორი მდინარის — სვარტ-ნოსობისა და ვიტ-ნოსობის შეერთების შედეგად (თეთრი და შავი ნოსობი). თავის მხრივ, ეს ორი მდინარე სათავეს ოტჯიჰავერის ქედის აღმოსავლეთ კალთებზე იღებს, ვინდჰუკის აღმოსავლეთით. ერთმანეთს ერწყმიან ქალაქ გობადისიდან 80 კმ-ით სამხრეთით.
ერთმანეთთან შეერთების შემდეგ, მდინარე გაივლის ლეონარდვილისა და არანაოსის დასახლებებს, შემდეგ კი სამხრეთ აფრიკაში, უნიონს-ენდში შედის. ამის შემდეგ, მდინარის კალაპოტზე გაივლის ბოტსვანის საზღვარი და დაახლოებით 200 კმ მანძილზე მიიკლაკნება კგალაგადის ტრანსსასაზღვრო პარკში.
მიჩნეულია, რომ კალაჰარის რეგიონში, ნოსობში წყალი საუკუნეში ერთხელ დგება. სამაგიეროდ, წყალი მიედინება მიწისქვეშ, რაც ბალახისა და აკაციის ერთ-ერთი სახეობის ზრდას განაპირობებს. ხანდახან, დიდი ავდრის შემდეგ, ნოსობში მცირე ხნით დგება წყალი, რა დროსაც მის ნაპირებზე გარეულ ცხოველთა ჯოგები იყრის თავს.
ზღვის დონიდან 890 მ სიმაღლეზე, ნოსობი მდინარე მოლოპოს უერთდება, რომელიც თავის მხრივ, ორანჟის შენაკადია.
იხილეთ აგრეთვე
ნამიბიის მდინარეების სია
რესურსები ინტერნეტში
The Northern Ephemeral Rivers of the Orange-Senqu River Basin
სქოლიო
ნამიბიის მდინარეები
ბოტსვანის მდინარეები
სამხრეთ აფრიკის რესპუბლიკის მდინარეები
კალაჰარი